《渡江云（和清真）》
宋代·萧元之

流苏垂翠幰，高低一色，红紫等泥少。香山居士老，柳枝桃叶，飞梗属谁家。好音过耳，任啼乌、怨入芳华。心情懒，笔床吟卷，醉墨戏翻鸦。

堪嗟。雕弓快马，敕勒追踪，向夕阳坡下。休更忆，青丝络辔，红袖裁纱。司空见惯浑如梦，笑几回、索苇吹葭。山中乐，从渠恣赏莺花。

作者简介：萧元之，字体仁，号鹤皋（《阳春白雪》外集），临江（今江西樟树西南）人。与汤中同时。有《鹤皋小稿》，已佚。事见《江湖后集》卷一五。今录诗十九首。